sagorsarker/bangla-wikipedia huggingface dataset:
বসন্ত বিশ্বাস

বসন্ত কুমার বিশ্বাস (৬ ফেব্রুয়ারি ১৮৯৫ ― ১১ মে ১৯১৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী।
ছাত্রাবস্থায় তার শিক্ষক ছিলেন ক্ষীরোদচন্দ্র গাঙ্গুলি, মূলত তার প্রভাবেই বসন্ত বিপ্লবী রাজনীতিতে আকৃষ্ট হন। যুগান্তর গোষ্ঠীর কর্মী অমরেন্দ্রনাথ চট্টোপাধ্যায় এর সাথে বসন্তের পরিচয় হয় এবং সেই সূত্র ধরে ১৯১১ সালের শেষ দিকে রাসবিহারী বসুর সাথে 'বিশে দাস' ছদ্মনাম নিয়ে তিনি উত্তর ভারত চলে যান, রাসবিহারীর বৃহৎ বিপ্লব পরিকল্পনা সফল করার ব্রত নিয়ে।
রাসবিহারী বসুর তত্ত্বাবধানে তিনি বোমা ছোঁড়া অভ্যেস করতে থাকেন। তাঁদের লক্ষ্য ছিল বড়োলাট হার্ডিঞ্জ। এই বোমাটি বিপ্লবী রাসবিহারীর অনুরোধে তৈরি করে দিয়েছিলেন প্রবীণ বিপ্লবী মণীন্দ্রনাথ নায়েক। স্ত্রীলোকের পোশাকে "লীলাবতী" নাম নিয়ে বসন্ত ১৯১২ সালের ২৩ ডিসেম্বর লর্ড হার্ডিঞ্জকে শোভাযাত্রার মধ্যে বোমা মেরে আহত করেন দিল্লির রাজপথে। সরকার একমাস পরে আততায়ীকে গ্রেপ্তারের জন্য এক লক্ষ টাকা পুরস্কার ঘোষণা করে। তিনি পরিহাস করে দিল্লির জুম্মা মসজিদ থেকে এর উত্তর লেখেন। এরপর লাহোরে এসে লরেন্স গার্ডেনে পুলিস অফিসারদের নৈশ ক্লাবে বোমা ফেলার ষড়যন্ত্রে যোগ দেন। এ ব্যাপারে মাস্টার আমীর চাঁদ প্রমুখ কয়েকজন গ্রেপ্তার হলে ১৯১৪ সনে তিনি নিজগ্রামে ফিরে আসেন। ২৪ ফেব্রুয়ারি পিতৃশ্রাদ্ধের সময় নবদ্বীপ থেকে কৃষ্ণনগরে বাজার করতে এলে জ্ঞাতি-ভাই শত্রুতা করে পুলিশে খবর দেওয়ায় তিনি গ্রেপ্তার হন। ১৯১৪ সালের ২৫ মে দিল্লির দায়রা আদালতে বিচার শুরু হয়। প্রথম বিচারে মুক্তি পেলেও সরকার পক্ষের আপিলে ১০ ফেব্রুয়ারি পাঞ্জাব হাইকোর্টের রায়ে অন্যান্য তিনজনের সঙ্গে তার মৃত্যুদণ্ডের আদেশ হয় ।
বড়লাট লর্ড হার্ডিঞ্জের উপর আক্রমণের নেতা ছিলেন রাসবিহারী বসু। বসন্ত বিশ্বাস বোমা নিক্ষেপ করে সুকৌশলে পলায়ন করতে পেরেছিলেন। এই মামলায় বিচারে বসন্ত বিশ্বাস ছাড়াও অপর তিনজন মাস্টার আমীর চাঁদ, অবোধ বিহারী ও বালমুকুন্দের ফাঁসির আদেশ হয়। প্রিভি কাউন্সিলে আপিল করা হলেও তা অগ্রাহ্য হয় এবং আমিরচাঁদ, অবোধ বিহারী, বালমুকুন্দর ফাঁসি হয় ৮ মে ১৯১৫ আর এদের সর্বকনিষ্ঠ বসন্তর ফাঁসি কার্যকর করা হয় ১৯১৫ সালের ১১ মে আমবালা জেলের ভেতর।
বসন্ত বিশ্বাসের জন্ম নদিয়া জেলার পোড়াগাছায়। তার পিতার নাম মতিলাল বিশ্বাস। নীল বিদ্রোহের নেতৃত্ব দানকারী প্রধান নেতা দিগম্বর বিশ্বাস তার পূর্বপুরুষ, মেজদাদু। তার স্মরণে তার বিদ্যালয় মুড়াগাছায় একটি স্মৃতিস্তম্ভ আছে যা উদ্বোধন করেন বিপ্লবী ভূপেন্দ্রনাথ দত্ত। বিপ্লবী রাসবিহারী বসু তার শিষ্য শহিদ বসন্ত বিশ্বাসের নামে জাপানের টোকিওতে আরেকটি স্মৃতিফলক প্রতিষ্ঠা করেছিলেন।
শান্তি ঘোষ

শান্তি ঘোষ (২২ নভেম্বর, ১৯১৬-২৭ মার্চ, ১৯৮৯) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম বিপ্লবী। শান্তি ঘোষ ও সুনীতি চৌধুরীকে তাদের সহপাঠী প্রফুল্লনলিনী ব্রহ্ম প্রথম বিপ্লবের পথ দেখান। কুমিল্লার জেলা ম্যাজিস্ট্রেট মি. স্টিভেন্সকে ১৯৩১ সালে ১৪ ডিসেম্বর বিপ্লবী সুনীতি চৌধুরী ও শান্তি ঘোষ হত্যা করেন। বিচারে শান্তি ও সুনীতি চৌধুরীর দ্বীপান্তর দণ্ড হয়। তারা হাসিমুখেই কারাবরণ করেন। তিনি হিজলি বন্দি নিবাসে কিছুদিন বন্দি ছিলেন। পরে সেই হত্যার ব্যাপারে দুটি রিভলভারসহ গোপাল দেব ধরা পড়েন। বিচারে গোপাল দেবের আন্দামানে দ্বীপান্তর দণ্ড হয়।
শান্তি ঘোষ ও সুনীতি চৌধুরী কুমিল্লার ফয়জুন্নেসা বালিকা বিদ্যালয়ের ছাত্রী ছিলেন। তাদের জন্ম ব্রাহ্মণবাড়ীয়া জেলায়।
সুনীতি চৌধুরী

সুনীতি চৌধুরী ঘোষ (২২ মে, ১৯১৭-১২ জানুয়ারি, ১৯৮৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম নারী বিপ্লবী।
শান্তি ঘোষ ও সুনীতি চৌধুরী দুজনেই কুমিল্লার ফয়জুন্নেসা বালিকা বিদ্যালয়ের ছাত্রী ছিলেন। তাদের জন্ম ব্রাহ্মণবাড়ীয়া জেলায়।
শান্তি ঘোষ ও সুনীতি চৌধুরীকে তাদের সহপাঠীনী প্রফুল্লনলিনী ব্রহ্ম প্রথম বিপ্লবের পথ দেখান। কুমিল্লার জেলা ম্যাজিস্ট্রেট মি. স্টিভেন্সকে ১৯৩১ সালে ১৪ ডিসেম্বর বিপ্লবী সুনীতি চৌধুরী ও শান্তি ঘোষ হত্যা করেন। নাবালিকা এই দাবীতে বিচারে শান্তি ও সুনীতি চৌধুরীর দ্বীপান্তর দণ্ড হয়। তারা হাসিমুখে কারাবরণ করেন। যদিও মেদিনীপুর জেলে তাদের তৃতীয় শ্রেনীর কয়েদি করে রাখা হয়েছিল। তার পিতার সরকারি পেনশন বন্ধ করে দেওয়া হয়। তার পরিবারকে অবর্ণনীয় বিপর্যয়ের সম্মুখীন হতে হয়েছিল। তার দুই দাদার জেল হয়। ছোট ভাই অনাহারে ক্ষয়রোগাক্রান্ত হয়ে মারা যান। পরে এই হত্যার ব্যাপারে দুটি রিভলভারসহ গোপাল দেব ধরা পড়েন। বিচারে গোপাল দেবের আন্দামানে দ্বীপান্তর দণ্ড হয়।
তিনি হিজলি বন্দি নিবাসে বন্দি ছিলেন। সেখান থেকে গান্ধীজির চেষ্টায় মুক্তি পান শান্তি ঘোষের সাথেই ১৯৩৯ সালে। পড়াশোনা করে এম.বি পাশ করেন এবং ডাক্তার হিসেবে জনদরদী কাজে আত্মনিয়োগ করেন। নিঃস্বার্থ ভাবে দুস্থ ও দরিদ্র মানুষের সেবা ছিল তার ব্রত। ১৯৪৭ সালে শ্রমিক নেতা প্রদ্যোত কুমার ঘোষের সাথে তার বিবাহ হয়।
সুনীতি চৌধুরী মারা যান ১২ জানুয়ারি, ১৯৮৮ সালে
শামস তাবরিজি

শামস তাবরিজি () বা শামস আল দিন মোহাম্মদ (১১৮৫-১২৪৮) ছিলেন একজন ইরানি সুফি ব্যক্তিত্ব। তিনি বিখ্যাত মুসলিম জ্ঞান তাপস জালালউদ্দিন রুমির একজন শিক্ষক ছিলেন। "শামস" শব্দের অর্থ সূর্য। রুমির লেখা পড়েছে আর শামস এ তাবরিজি-এর নাম শোনেন নি এমন লোক পাওয়া মুশকিল। রুমির সবচেয়ে বড় মহাকাব্য যাকে উৎসর্গ করে লেখা তিনি শামস তাবরিজি, জালালউদ্দিন রুমির ঐশী গুরু। বলা হয়, সত্যিকারের সাধকরা কখনো সমাজের কাছে ধরা দেন না। তারা কেবল তাদের শিষ্যদের মাধ্যমে নিজেকে প্রকাশ করেন। শামস তাবরিজি কতটা প্রজ্ঞাবান এবং কিভাবে পরিপূর্ণ ভাবে স্রষ্টার সাথে লীন হয়ে যেতে পেরেছেন: সেটা দেখা যায় তার শিষ্য রুমির লেখার ভেতর দিয়ে।
শামস তাবরিজি সম্পর্কে ইতিহাস বড্ড ধোঁয়াশা, বড্ড বেশি রহস্যময়। তাবরিজি এতোটাই অস্থির ছিলেন যে তাকে বলা হত "পারিন্দা' বা 'পাখি'।
কখনো কোথাও তিনি থিতু হন নি। কিভাবে কেটেছিল তার শৈশব কিভাবে তার স্রষ্টার দিকে ধাবিত হওয়া এসব সম্পর্কে শামস তাবরিজির লেখা আত্মজীবনী থেকে কিছুটা ধারণা পাওয়া যায়।
সিপাহ সালার তথ্য অনু্যায়ি, রুমির অন্তরঙ্গ বন্ধু এবং ভক্ত যার সাথে চল্লিশ দিন অতিবাহিত করছিলেন। শাসম ইমাম আলা আল-দিন এর পুত্র ছিলেন। শামস যখন খুব ছোট তখন থেকেই তিনি আর দশ জন বাচ্চার মত ছিলেন না। বলা হয়, তিনি ছোট বেলাতেই দৈব দৃষ্টি লাভ করেন। নানা দেশে ভ্রমণ করে নানা ধর্মের সম্পর্কে জ্ঞান অর্জন করেছেন তিনি। সবশেষে তিনি ভালবাসার ৪০টি নিয়ম তৈরি করেন এবং মানব কল্যাণে আত্মনিয়োগ করেন। শামস তার গোটা জীবনই কাটিয়েছেন সৃষ্টিকর্তার প্রেমে পাগল হয়ে পথে পথে, জীবনকে সঙ্গী করে। স্বষ্টার প্রেমে মত্ত হয়ে উনি উদ্ভ্রান্তের মত ঘুরে বেড়িয়েছেন শহর থেকে শহরে আর খুঁজেছেন এমন কাউকে যাকে তিনি দিয়ে যেতে পারবেন তার সমস্ত ভাবনা, উপলব্ধি অনুধাবন। যে বুঝবে দুনিয়ার সবচেয়ে বড় প্রেম হলো স্রষ্টার জন্য প্রেমিক হওয়া। যে হবে তার যথার্থ উত্তরসূরী। নিজের অর্জিত জ্ঞান অন্যকে জানাতে তিনি মরিয়া হয়ে উঠেন এবং সপ্নের মাধ্যমে তিনি তার শিষ্যের খোঁজ পান। তিনি রুমির জীবনে বেশ প্রভাব বিস্তার করেন। তার হঠাৎ মৃত্যু রুমিকে বেশ ব্যাথিত করে। পরে রুমি তার স্মরণে Diwan-e Shams-e Tabrizi() রচনা করেন।কথিত আছে যে দামেস্ক যাওয়ার আগে শামস চল্লিশ দিন ধরে রুমিকে শিক্ষা দিয়েছেন। ধারণা করা হয় শামস ষাট বছর বয়সে কনিয়ায় গমন করেন। শামসের শৈশব কাটে ইরানের তাবরিজে, বাবা কামাল আল দীন জুমদির শিষ্য । রুমির সাথে দেখা হওয়ার পুর্বে শামস নানা দেশ ঘুরে বিভিন্ন ধর্ম নিয়ে গবেষণা করেছেন। তিনি মানুষের স্বপ্ন ব্যাখ্যা করতেন। অনর্থক চতুরতা, ধন-জ্ঞানের বড়াই করা ছিল তার অপছন্দ। তিনি জ্ঞানী, দরবেশদের সাথে সময় কাটাতেন। কিন্তু কখনো নিজের জ্ঞান প্রদর্শন করতেন না।
ইবনে হাযম

আবু মুহাম্মদ আলী ইবনে আহমদ ইবনে সাইদ ইবনে হাযম (;জন্মঃনভেম্বর ৭, ৯৯৪-মৃত্যুঃ আগস্ট ১৫ ১০৬৪) আল-আন্দালুস আজ জাহিরি নামেও পরিচিত, আন্দালুসীয় বহুবিদ্যাজ্ঞ যিনি কর্ডোবাতে জন্মগ্রহণ করে যা বর্তমানে স্পেন। তিনি ইসালামি চিন্তাধারার একজন নেতৃস্থানীয় প্রবক্তা এবং সংগ্রাহক ছিলেন।
সূরা ক্বামার

সূরা আল ক্বামার‌ (আরবি ভাষায়: القمر) মুসলমানদের ধর্মীয় গ্রন্থ কুরআনের ৫৪তম সূরা, এর আয়াত অর্থাৎ বাক্য সংখ্যা ৫৫ এবং রূকু তথা অনুচ্ছেদ সংখ্যা ৩। সূরা আল ক্বামার‌ মক্কায় অবতীর্ণ হয়েছে।
এই সূরাটির প্রথম আয়াতের وَانْشَقَّ الْقَمَرُ বাক্যাংশের الْقَمَرُ অংশ থেকে এই সূরার নামটি গৃহীত হয়েছে; অর্থাৎ, যে সূরার মধ্যে القمر (‘ক্বামার‌’) শব্দটি আছে এটি সেই সূরা।
মদীনায় হিযরাতের ৫ বৎসর পূর্বে মক্কার কাফির ও মুশরিকদের একদল নেতা একবার মুহাম্মাদ'র কাছে আসে। তাদের মধ্যে আবু জেহেল, ওয়ালিদ বিন মুগিরাহ, আস ইবনে ওয়ায়েল, আস ইবনে হিশাম, আসওয়াদ ইবনে আবদে ইয়াগুস, আসওয়াদ ইবনে মুত্তালিব, যাম‘আহ ইবনুল আসওয়াদ, নযর ইবনে হারেস ইত্যাদি ছিল। ঐ দিন রাতের আকাশে পূর্ণ চাঁদ দেখা যাচিছল। তারা বললো, ‘আপনার নবুওতের দাবী যদি সত্য হয়ে থাকে তাহলে এই চাঁদকে দ্বিখণ্ডিত হতে বলুন’। মুহাম্মাদ বললেন, ‘এ কাজ করলে কি তোমরা ঈমান আনবে?’ তারা বললো, ‘হ্যা।” 
অতঃপর মুহাম্মদ আল্লাহর কাছে এ বিষয়ে প্রার্থনা করলেন। তার প্রার্থনা কবুল হলো। অতঃপর চাঁদ স্পষ্টভাবে দ্বিখণ্ডিত হয়ে গেল এবং দুই খণ্ডের মাঝখানে হেরা পর্বত দৃশ্যমান হলো। দুই খণ্ডের এক খণ্ড আবী কুবাইস পাহাড় বরাবর, অপরটি কাইকা’আন বরাবর দৃশ্যমান হলো। ইবনে কাসীর সহ সংখ্যাগরিষ্ঠ প্রাথমিককালের ইসলামী ইতিহাস রচয়িতাগণ এ ঘটনাকে নির্ভুল বলে সিদ্ধান্ত দিয়েছেন।
এ সময় মুহাম্মাদ বলছিলেন, ‘সাক্ষী থাক ও দেখ’। কাফির ও মুশরিকরা এই অসাধারণ দৃশ্য দেখে বিস্ময়ে হতবাক হয়ে গেল। কিন্তু তারা ঈমান না এনে বললো, ‘মনে হয়, আপনি আমাদেরকে যাদু করেছেন’। এ ঘটনাকে বলা হয় ‘শাক্কুল ক্বামার ()) যার পরিপ্রেক্ষিতে সূরা কামার (চন্দ্র) অবতীর্ণ হয়। এর প্রথম দুই আয়াত হলো:
এর অর্থ হলো, “কেয়ামত সমাসন্ন, চন্দ্র বিদীর্ণ হয়েছে। তারা যদি কোনো নিদর্শন দেখে তবে মুখ ফিরিয়ে নেয় এবং বলে এটা তো চিরাচরিত জাদু’’।
পেন্টহাউস পেটদের তালিকা

এটি "পেন্টহাউস" সাময়িকীর মার্কিন সংস্করণে উপস্থাপিত মডেলের একটি তালিকা; এছাড়াও ১৯৬৯ সালের সেপ্টেম্বর থেকে পেট অব দা মান্থ বা পেট অব দা ইয়ার হিসেবে নির্বাচিত মডেলরাও এই তালিকায় অর্ন্তভূক্ত। পেট অব দা ইয়ার এখানে গাঢ় রঙে প্রদর্শিত হয়েছে এবং নির্বাচিতদের নাম সাধারণভাবে বছরের জানুয়ারি সংখ্যায় সমন্বিত হয়েছে। ১৯৮৫ সালে কোনো মডেল নির্বাচিত হয় নি।
উৎসসমূহ:
তেম্বা বাভুমা

তেম্বা বাভুমা (; জন্ম: ১৭ মে, ১৯৯০) কেপ প্রদেশের কেপটাউনে জন্মগ্রহণকারী দক্ষিণ আফ্রিকান ক্রিকেটার। দক্ষিণ আফ্রিকা ক্রিকেট দলের অন্যতম সদস্য তিনি। দলে তিনি মূলতঃ মাঝারি সারির ব্যাটসম্যান হিসেবে খেলছেন। এছাড়াও, ঘরোয়া ক্রিকেটে গটেংয়ের পক্ষে খেলছেন তিনি।
নিউল্যান্ডসের সাউথ আফ্রিকান কলেজ জুনিয়র স্কুলে অধ্যয়ণ করেন। এরপর স্যান্ডটনের সেন্ট ডেভিডস ম্যারিস্ট ইনান্দা হাইস্কুলে পড়াশোনা করেন।
২০০৮ সালে প্রথম-শ্রেণীর ক্রিকেটে কলিন ইনগ্রাম নেতৃত্বাধীন ইস্টার্ন প্রভিন্সের বিপক্ষে অভিষেক ঘটে তার। খেলায় তিনি মাত্র চার রান সংগ্রহ করেন।
২০১০-১১ মৌসুমে ফ্রাঞ্চাইজ প্রতিযোগিতায় লায়ন্সের প্রতিনিধিত্ব করেন। সুপারস্পোর্ট সিরিজের প্রথম মৌসুমে ৬০.৫০ গড়ে চার খেলায় ২৪২ রান তোলেন। তন্মধ্যে নাইটসের বিরুদ্ধে করেন অপরাজিত ১২৪* রান। খেলায় তিনি ম্যান অব দ্য ম্যাচের পুরস্কার পান।
ঘরোয়া ক্রিকেটে চমৎকার ক্রীড়াশৈলী উপস্থাপন করায় দক্ষিণ আফ্রিকা এ ক্রিকেট দলের সদস্য হন ও পাঁচ খেলায় অংশ নেন। জুলাই, ২০১২ সালে ডারবানে শ্রীলঙ্কা এ দলের বিপক্ষে প্রথম খেলেন। ঐ বছরেরই আগস্টে আয়ারল্যান্ডে এ দলের সদস্য হিসেবে সফর করেন। কিন্তু দুই খেলার ঐ সিরিজে তিনি তেমন সফলতা পাননি।
২৬ ডিসেম্বর, ২০১৪ তারিখে সফরকারী ওয়েস্ট ইন্ডিজের বিপক্ষে তার টেস্ট অভিষেক ঘটে। দক্ষিণ আফ্রিকার প্রথম কৃষ্ণাঙ্গ ক্রিকেটার হিসেবে সেঞ্চুরি করার কীর্তিগাঁথা রচনা করেন তিনি। ৫ জানুয়ারি, ২০১৬ তারিখে সফরকারী ইংল্যান্ডের বিপক্ষে কেপ টাউনে অনুষ্ঠিত সিরিজের দ্বিতীয় টেস্টে অপরাজিত ১০২ রান তুলেন। 
৭ নভেম্বর, ২০১৬ তারিখে অস্ট্রেলিয়ার বিপক্ষে প্রথম টেস্ট উইকেট পান।
২৫ সেপ্টেম্বর, ২০১৬ তারিখে সফরকারী আয়ারল্যান্ডের বিপক্ষে তার ওডিআই অভিষেক ঘটে। বেনোনিতে অনুষ্ঠিত ঐ খেলায় তিনি ১২৩ বলে ১১৫ রানের মনোমুগ্ধকর সেঞ্চুরি করেন।
মহাপদ্ম নন্দ

মহাপদ্ম নন্দ () নন্দ রাজবংশের প্রথম রাজা ছিলেন যিনি ৩৪৫ খ্রিস্টপূর্বাব্দ থেকে ৩২৯ খ্রিস্টপূর্বাব্দ পর্য্যন্ত মগধ রাজত্ব করেন।
মৎসপুরাণ মতে মহাপদ্মনন্দ মোট ৮৮ বছর রাজত্ব করেন। যদিও বায়ুপুরাণ অনুযায়ী, তিনি ২৮ বছর রাজত্ব করেন। বৌদ্ধ গ্রন্থ "‘দীপবংশ’" এবং "‘মহাবংশ’" অনুযায়ী মহাপদ্ম নন্দ এবং তাঁর উত্তরাধিকারীরা মোট ২২ বছর রাজত্ব করেন। তাঁর দেহাবসান হয় আনুমানিক ৩৩৬ খ্রিস্টপূর্বাব্দে।
মহাপদ্ম নন্দ শিশুনাগ রাজবংশের শেষ ক্ষত্রিয় রাজা মহানন্দিনের শূদ্র স্ত্রীর গর্ভজাত পুত্র ছিলেন। তিনি মহানন্দিন ও তার অন্যান্য পত্নীদের সকল পুত্রদের হত্যা করে মগধের সিংহাসন অধিকার করে নন্দ রাজবংশ প্রতিষ্ঠা করেন। মগধের সিংহাসন লাভ করে উত্তর ভারতের প্রাচীন রাজবংশগুলিকে ধ্বংস করে একছত্র সম্রাট হিসেবে নিজেকে ঘোষণা করেন। তিনি পাঞ্চাল, কাশী, হৈহেয়, অস্মক, কুরু, সুরসেন, বিতিহোত্র, বিদেহ ও কলিঙ্গ রাজ্যের কিয়দংশ অধিকার করেন। বিন্ধ্য পর্বতশ্রেণীর দক্ষিণেও তার রাজত্ব বিস্তৃত হয়। বৌদ্ধ গ্রন্থ "‘মহাবোধিবংশ’" অনুযায়ী উগ্রসেন বা মহাপদ্ম নন্দের পর তাঁর আট ভাই পরপর মগধের সিংহাসনে বসেন। তাঁদের নামগুলি যথাক্রমে পণ্ডুক, পণ্ডগতি, ভূতপাল, রাষ্ট্রপাল, গোবিষাণক, দশসিদ্ধক, কৈবর্ত এবং ধন। পুরাণ অনুযায়ী এরা ছিলেন মহাপদ্মনন্দের পুত্র।
পুরাণ মতে মহাপদ্ম নন্দ ছিলেন হীন বংশজাত। তাঁকে অনেক জায়গায় ক্ষৌরকার বলে বর্ণনা করা হয়েছে। যদিও তিনি প্রভূত ক্ষমতার অধিকারী হয়েছিলেন। পুরাণে তাঁকে ’দ্বিতীয় পরশুরাম’, ‘সর্বক্ষত্রান্তক’ প্রভৃতি উপাধিতে ভূষিত করা হয়েছে। গ্রিকরা মহাপদ্ম নন্দকে ‘Agrammes’ বলে উল্লেখ করেছেন। ভারতের এক বিস্তীর্ণ অঞ্চলের ওপর নন্দ বংশের শাসন কায়েম হয়েছিল। বিশিষ্ট ঐতিহাসিক রমেশ চন্দ্র মজুমদার বলেছেন, “Mahapadma is the first great historical emperor of Northern India.” নীচকুলোদ্ভব মহাপদ্মের রাজনৈতিক ক্ষমতা দখলকে অনেক গবেষকেরা শাসনব্যবস্থায় চিরাচরিত ক্ষত্রিয় প্রাধান্যের সমাপ্তি হিসেবে বর্ণনা করেছেন। ড. রাধাকুমুদ মুখার্জি এ প্রসঙ্গে বলেছেন, অনেক ঐতিহাসিক মনে করেন চন্দ্রগুপ্ত মৌর্য নন্দবংশের সাম্রাজ্যিক আদর্শের ওপর ভিত্তি করে মৌর্য শাসন প্রতিষ্ঠা করেন।
শুভাশিষ মুখোপাধ্যায়

শুভাশিষ মুখোপাধ্যায় বা শুভাশিষ মুখার্জি বাঙালি চলচ্চিত্র অভিনেতা।
শুভাশিষ স্কটিশ চার্চ কলেজিয়েট স্কুলে অধ্যয়ন করেন এবং সেখান থেকে উচ্চ মাধ্যমিক পরীক্ষায় উত্তীর্ণ হন। উচ্চ মাধ্যমিক পরীক্ষায় পাশ করার পর তিনি শেঠ আনন্দরাম জয়পুরিয়া কলেজে ভর্তি এবং পরবর্তীকালে বি.কম পরীক্ষায় উত্তীর্ণ হন।
এস আলম রিফাইন্ড সুগার ইন্ডাস্ট্রিজ লিমিটেড

এস আলম রিফাইন্ড সুগার ইন্ডাস্ট্রিজ লিমিটেড বাংলাদেশের চট্টগ্রাম জেলায় অবস্থিত একটি ভারী শিল্প প্রতিষ্ঠান। এটি বাংলাদেশের অন্যতম প্রধান একটি চিনি পরিশোধনকারী প্রতিষ্ঠান; স্থানীয় বাজারে এই কোম্পানির পণ্যটি "তুর্কি সুগার" (Turkey Sugar) নামে প্রচলিত।
বাংলাদেশের দক্ষিণ-পূর্বাঞ্চলের চট্টগ্রাম জেলার কর্ণফুলী নদীর তীরবর্তী এলাকায় এই শিল্প কমপ্লেক্সটি অবস্থিত।
২০০৪ সালে এই শিল্প প্রতিষ্ঠানটি স্থাপিত হয়; পরবর্তীতে ২০১১ সালের নভেম্বর মাসে আরো একটি ইউনিট এতে যুক্ত করা হয়।;
এই বৃহদায়তন শিল্প-কমপ্লেক্সটি চিনি পরিশোধন কারখানা, বর্জ্য পরিশোধনাগার, অফিস ও আবাসন ভাবনের সমন্বয়ে গঠিত।
এই মিলটি আমদানীকৃত র' সুগার থেকে দৈনিক ২,৮০০ মে. টন এবং বার্ষিক ৮ লাখ ৪০ হাজার মেট্রিক টন পরিশোধিত চিনি উৎপাদনে সক্ষম।
এস আলম রিফাইন্ড সুগার ইন্ডাস্ট্রিজ বিদেশ থেকে অপরিশোধিত চিনি ('র সুগার) আমদানী করে তা পরিশোধন (রিফাইন্ড) করে প্যাকেটজাত করার মাধ্যমে বাজারজাত করে থাকে এবং স্থানীয় চাহিদার ১০ শতাংশ এককভাবে পূর্ণ করে।
পারটেক্স সুগার মিলস লিমিটেড

পারটেক্স সুগার মিলস লিমিটেড বাংলাদেশের নারায়ণগঞ্জ জেলায় অবস্থিত একটি ভারী শিল্প প্রতিষ্ঠান। এটি বাংলাদেশের অন্যতম প্রধান একটি চিনি পরিশোধনকারী প্রতিষ্ঠান; স্থানীয় বাজারে এই কোম্পানির পণ্যটি "পারটেক্স সুগার" (Partex Sugar) নামে প্রচলিত।
বাংলাদেশের মধ্যাঞ্চলের ঢাকা বিভাগের নারায়ণগঞ্জ জেলার রূপগঞ্জ উপজেলায় এই শিল্প কমপ্লেক্সটি অবস্থিত।
২০০৪ সালে এই শিল্প প্রতিষ্ঠানটি স্থাপিত হয়।
এই বৃহদায়তন শিল্প-কমপ্লেক্সটি চিনি পরিশোধন কারখানা, বর্জ্য পরিশোধনাগার, অফিস ও আবাসন ভাবনের সমন্বয়ে গঠিত।
এই মিলটি আমদানীকৃত র' সুগার থেকে দৈনিক ১,৫০০ মে. টন এবং বার্ষিক ৪ লাখ ৫০ হাজার মেট্রিক টন পরিশোধিত চিনি উৎপাদনে সক্ষম।
অন্যান্য রিফাইনারী প্রতিষ্ঠানের মতো পারটেক্স সুগার মিলস-ও বিদেশ থেকে অপরিশোধিত চিনি ('র সুগার) আমদানী করে তা পরিশোধন (রিফাইন্ড) করে প্যাকেটজাত করার মাধ্যমে বাজারজাত করে থাকে।
টাবো

টাবো ভারত এর হিমাচল প্রদেশ এর লাহুল ও স্পিতি জেলার স্পিতি নদীর উপর একটি ছোট শহর । এই শহরটি রিকং পিও ও কাজা র মাঝে অবস্থিত।কাজা স্পিতির মহকুমার কেন্দ্রীয় দপ্তর । একটি বৌদ্ধ মঠ শহর ঘিরে রয়েছে যা কিনা কিংবদন্তি অনুসারে হাজার বছরের বেশি পুরানো। তেনজ়িন গিয়াৎসো ,চতুর্দশ দলাই লামা এই টাবো বৌদ্ধমঠেই অবসর গ্রহণের ইচ্ছা প্রকাশ করেন, যেহেতু তিনি মনে করেন টাবো বৌদ্ধমঠটি অন্যতম পবিত্র বৌদ্ধমঠ ।১৯৯৬ সালে চতুর্দশ দলাই লামা টাবোতেই কালচক্র এর প্রারম্ভিক উৎসব করেন যেটি টাবো বৌদ্ধমঠের সহস্রাব্দের বার্ষিকী উৎসবের সঙ্গে একই সময়ে পড়েছিল। এই উৎসবটিতে সারা বিশ্বের সহস্রাধিক বৌদ্ধ ধর্মালম্বী উপস্থিত ছিলেন। টাবো বৌদ্ধমঠের আধ্যাত্মিক প্রধান হলেন সেনশাপ সেরকং রিনপোচে।
টাবো ১০,৭৬০ ফুট/ ৩,২৮০ মিটার উচ্চতায় অবস্থিত।
বৌদ্ধ মঠের অভ্যন্তরীন মন্দিরের ভিতরে প্রচুর দেয়াল চিত্রের ও মাটির মূর্তির ভাণ্ডার আছে। Archaeological Survey of India (ASI)সময়ের সাথে সাথে কিছু নষ্ট হয়ে যাওয়া আঁকা ঠিক করার চেষ্টা করেছিল কিন্তু সেভাবে হয়ে ওঠেনি।
টাবোতে বেশ কয়েকটি হোটেল আছে যার মধ্যে বাঞ্জারা ক্যাম্পাস রিট্রিট সব থেকে বিলাসবহুল। রাতে তাপমাত্রা দিনের থেকে অনেকটাই নিচে নেমে যায়।আরো কিছু হোটেল ও হস্টেল আছে যেমন তাসি গান্সার,মেন্থক দুম্রা ইত্যাদি।তাছাড়া আছে মঠের নিজস্ব গেস্ট হাউসগুলি।
কাজা থেকে রিকং পিও র বাসগুলি টাবো হয়ে যায়।
সংশোধনী ধর্ষণ

সংশোধনী ধর্ষণ (ইংরেজি: corrective rape) হল সামাজিক ও রাজনৈতিক দৃষ্টিকোণ থেকে একপ্রকার ঘৃণাজনিত অপরাধ (hate crime) যেখানে ব্যক্তিবিশেষ তাদের লিঙ্গ-পরিচয় (gender identity) বা যৌন অভিমুখিতার জন্য ধর্ষিত হন। এক্ষেত্রে নিপীড়িত ব্যক্তিকে বিষমকামী বা প্রথাগত লিঙ্গ-পরিচয়ে পরিবর্তনের লক্ষ্যে অপরাধ সাধিত হয়।
দক্ষিণ আফ্রিকায় কিছু নারী সমকামীর (lesbian) উপর (যেমন: ইউডি সিমালিন, যাকে ধর্ষণের পর হত্যা করাও হয়েছিল এবং জোলিসোয়া নেঙ্কোয়ানা) যৌন-অত্যাচারের পরিপ্রেক্ষিতে "সংশোধনী ধর্ষণ" পরিভাষাটির প্রচলন ঘটে। কিছু দেশে এলজিবিটি সম্প্রদায়ভুক্ত ব্যক্তিদের প্রতিরক্ষা দেওয়ার আইন থাকলেও সংশোধনমূলক ধর্ষণের মত ঘটনা প্রায়শই চোখে পড়ে।
যৌনতা ও লিঙ্গ ক্রিয়ার (gender role) ভিত্তিতে সমাজ নির্ধারিত রীতিনীতি লঙ্ঘনকারী মানুষদের প্রতি (তাদের "অস্বাভাবিক" আচরণ মুক্ত করে সামাজিক রীতির অনুসারী করে তুলতে ) ধর্ষণমূলক নিপীড়নকে "সংশোধনী ধর্ষণ" বলা হয়ে থাকে। দক্ষিণ আফ্রিকায় প্রথম এধরনের দৃষ্টান্ত নথিবদ্ধ হয়; যেখানে মহিলার পরিবার ও স্থানীয় গোষ্ঠীর নজরদারিতে এরকম ঘটনা ঘটে।
দক্ষিণ আফ্রিকায় নারী-সমকামীদের শরীরে এইচ.আই.ভি. (H.I.V.) সংক্রমণের প্রধান ভূমিকা ছিল এই সংশোধনমূলক নিপীড়নের। এধরনের ক্রিয়াকলাপ অত্যাচারিতদের উপর শারীরিক ও মানসিক পীড়া , এইচ.আই.ভি. সংক্রমণ, অবাঞ্ছিত গর্ভধারণ এমনকী আত্মহত্যার মত ঘটনায় মোড় নিতে পারে। 
থাইল্যান্ড(Thailand), জিম্বাবোয়ে (Zimbabwe), ইকুয়েডর (Ecuador),উগান্ডা (Uganda), ভারত (India) এবং দক্ষিণ আফ্রিকায় (South Africa) এধরনের ঘটনার নজির মিলেছে।
হাইল হাওর

হাইল হাওর বাংলাদেশের বৃহত্তর সিলেটের মৌলভীবাজার ও হবিগঞ্জ জেলার কিয়দাংশে অবস্থিত একটি বৃহদায়তন জলাভূমি।
হাইল হাওর সিলেটের মৌলভীবাজার জেলার সদর ও শ্রীমঙ্গল এবং হবিগঞ্জ জেলার বাহুবল উপজেলা জুড়ে বিস্তৃত।; এতে রয়েছে ১৪ টি বিল এবং পানি নিষ্কাশনের ১৩ টি নালা। এই হাওরটির মোট আয়তন ১০ হাজার হেক্টর; যার ৪ হাজার হেক্টর প্লাবন ভূমি, ৪ হাজার ৫১৭ হেক্টর হাওর, ১ হাজার ৪০০ হেক্টর বিল, ৪০ হেক্টর খাল এবং ৫০ হেক্টর নদী।
বিভিন্ন প্রজাতির পাখি ও অন্যান্য প্রাণী দেখা যায় এখানে; এদের মধ্যে কুড়া পাখি প্রধান।
হাইল হাওরে পূর্বে ৯৮ প্রজাতির মাছের আবস থাকলেও বর্তমানে এদের মধ্যে ২১ প্রজাতি পুরোপুরি বিলুপ্ত হয়ে গেছে এবং আরো ১১ প্রজাতির মাছ বিলুপ্তপ্রায়। বিলুপ্ত হয়ে যাওয়া মাছগুলো হলো: বাচা, ঘারুয়া, ছেপচালা, বাঘাইড়, ঢেলা, রিটা, বাঁশপাতা, রানী, নাফতানি, নাপিত কই, তারা বাইম, বামোশ, বড় বাইম, তিতপুঁটি, নামা চান্দা, একথুটি, চাকা, শ্বেত সিংগি, শ্বেত মাগুর মাছ; পক্ষান্তরে, বিলুপ্তপ্রায় মাছগুলো হলো: পাবদা, আইড়, বেদা, মিনি, ফলি, গজার, গুলশা, দাড়কিনি, চিতল, টাটকিনি ও তারা বাইন।
বনু কুরাইজা

বনু কুরাইজা () ছিল ৭ম শতাব্দীতে মদিনার একটি ইহুদি গোত্র। খন্দকের যুদ্ধের পর মুসলিমদের সাথে তাদের সংঘর্ষ সৃষ্টি হয় এবং তারা আত্মসমর্পণ করে। পরে বিচারে গোত্রের প্রাপ্তবয়স্ক পুরুষ সদস্যদের হত্যা এবং নারী ও শিশুদের দাস হিসেবে বন্দী করা হয়।
ধারণা করা হয় যে ইহুদি-রোমান যুদ্ধের সময় ইহুদি গোত্রগুলো হেজাজে আগমন করে এবং কৃষিকাজ শুরু করে। ফলে সাংস্কৃতিক, অর্থনৈতিক ও রাজনৈতিক দিক থেকে তারা প্রাধান্য বিস্তার করে। তবে পরবর্তীতে বনু আউস ও বনু খাজরাজ নামক দুটি আরব গোত্র ইয়েমেন থেকে ইয়াসরিব আসে এবং প্রাধান্য বিস্তার করে। এই দুটি গোত্র একসময় নিজেদের মধ্যে প্রতিদ্বন্দ্বিতায় লিপ্ত হয়ে পড়ে। ইহুদি গোত্রগুলো এসময় এদের সাথে মিত্রতায় আবদ্ধ হয়। বনু কুরাইজা গোত্র আরব বনু আউসের সাথে মিত্রতা করেছিল।
৬২২ সালে মুহাম্মদ মদিনায় হিজরত করেন। এরপর বিবাদমান পক্ষগুলোর মধ্যে মদিনা সনদ নামক চুক্তি স্বাক্ষরিত হয়। হিজরতের পর মক্কার কুরাইশদের সাথে মদিনার মুসলিমদের মধ্যে কয়েকটি যুদ্ধ সংঘটিত হয়। এছাড়াও মুসলিমদের সাথে মদিনার ইহুদিদের মধ্যেও বিরোধপূর্ণ পরিস্থিতি সৃষ্টি হয়েছিল।
খন্দকের যুদ্ধের সময় কুরাইশ ও তাদের মিত্ররা মদিনা শহর অবরোধ করে। মদিনার চারপাশে পরিখা খুড়ে প্রতিরক্ষার ব্যবস্থা নেয়া হয়েছিল। বনু কুরাইজা এসময় কুরাইশদের সাথে যোগ দিয়ে চুক্তি লঙ্ঘন করে। তারা ভিন্ন দিক থেকে মুসলিমদের উপর হামলার পরিকল্পনা করেছিল। যুদ্ধ সমাপ্ত হওয়ার পর মুসলিমরা তাদের গোত্রের উপর অবরোধ করে। শেষপর্যন্ত সাদ ইবনে মুয়াজকে বিরোধ মীমাংসার জন্য উভয় পক্ষ থেকে বিচারক নিযুক্ত করা হয়। সাদ গোত্রের সকল প্রাপ্তবয়স্ক পুরুষ সদস্যকে হত্যা এবং নারী ও শিশুদেরকে দাস হিসেবে বন্দী করার নির্দেশ দেন।
https://www.pathoftrue.com/2021/01/blog-post_28.html?m=1
থেসেলাস (অভিনেতা)

থেসেলাস খ্রিস্টপূর্ব চতুর্থ শতাব্দীর একজন ম্যাসিডোনীয় অভিনেতা ছিলেন।
থেসেলাস মহান আলেকজান্ডারের সমকালীন ও প্রিয় একজন বিরহ অভিনেতা ছিলেন। আলেকজান্ডারের সিংহাসন আরোহণের পূর্বে ও পরে এশিয়া অভিযানের সময় অভিনেতা তাকে সঙ্গ দেন। ৩৪৭ ও ৩৪১ খ্রিস্টপূর্বাব্দে তিনি ডায়ানাইসিয়া ও লিনাইয়া উৎসবে সেরা অভিনেতা হিসেবে বিজয়ী হন। ৩৩৬ খ্রিস্টপূর্বাব্দে পারস্যের কেয়ারিয়া অঞ্চলের সত্রপ পিক্সোদারোস তার জ্যেষ্ঠা কন্যার সঙ্গে আলেকজান্ডারের জ্যেষ্ঠ সৎভাই আর্হিদিউসের বিবাহের প্রস্তান দিলে ফিলিপের উত্তরাধিকারী হিসেবে আর্হিদিউসের নাম বিবেচিত হওয়ার আশঙ্কায় আলেকজান্ডার থেসেলাসকে পিক্সোদারোসের নিকট পাঠিয়ে বার্তা দেন যে, তিনি যেন তার কন্যার সঙ্গে ফিলিপের অবৈধ সন্তান আর্হিদিউসের বিবাহ না দিয়ে আলেকজান্ডারের সঙ্গে বিবাহের সিদ্ধান্ত বিবেচনা করেন। ফিলিপ এই ঘটনার কথা শুনে এই বিবাহ প্রস্তাব নাকচ করে দেন এবং থেসেলাসকে বন্দী করেন।
ভাই বালমুকুন্দ

ভাই বালমুকুন্দ (, , ১৮৮৯ – ১১ মে, ১৯১৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। তিনি ১৯১২ সালের ২৩ ডিসেম্বর লর্ড হার্ডিঞ্জকে আক্রমণ করে আহত করার কাজে জড়িত ছিলেন। বিচারে অন্যান্য তিনজনের সঙ্গে তার মৃত্যু দণ্ডাদেশ হয়। আমবালা জেলে ফাঁসিতে মৃত্যুবরণ করেন। আরেক বিপ্লবী ভাই পরমানন্দ তাঁর খুড়তুতো ভাই। ভাই পরমানন্দ গদর পার্টির নেতা ছিলেন।
বড়লাট লর্ড হার্ডিঞ্জের উপর আক্রমণের নেতা ছিলেন রাসবিহারী বসু। বসন্ত বিশ্বাস বোমা নিক্ষেপ করে সুকৌশলে পলায়ন করতে পেরেছিলেন। এই মামলায় বিচারে বালমুকুন্দ ছাড়াও অপর তিনজন মাস্টার আমীর চাঁদ, অবোধ বিহারী ও বসন্ত বিশ্বাসের ফাঁসির আদেশ কার্যকর করা হয় ১৯১৫ সালের ১১ মে আমবালা জেলের ভেতর।
বালমুকুন্দের জন্ম ঝিলাম জেলার কারাইলা গ্রামে। তার পিতার নাম ভাই মথুরা দাস।
গদর পার্টি

গদর পার্টি () ছিল ভারতে পাঞ্জাবীদের দ্বারা প্রতিষ্ঠিত একটি সংগঠন। এটি মার্কিন যুক্তরাষ্ট্র এবং কানাডায় গঠিত হয়েছিল। এটির উদ্দেশ্য ছিল ভারতীয় উপমহাদেশের ব্রিটিশ বিরোধী স্বাধীনতা আন্দোলনে সক্রিয় অংশগ্রহণ এবং স্বাধীনতা কার্যকর করা। এই দলের প্রধান নেতাগণ ছিলেন লালা হর দয়াল, Sohan Singh Bhakna, Kartar Singh Sarabha, এবং রাসবিহারী বসু।গদর পার্টি (ইংরেজি: Ghadar Party) ছিল ভারতে পাঞ্জাবীদের দ্বারা প্রতিষ্ঠিত একটি সংগঠন।[১] এটি মার্কিন যুক্তরাষ্ট্র এবং কানাডায় গঠিত হয়েছিল। এটির উদ্দেশ্য ছিল ভারতীয় উপমহাদেশের ব্রিটিশ বিরোধী স্বাধীনতা আন্দোলনে সক্রিয় অংশগ্রহণ এবং স্বাধীনতা কার্যকর করা। এই দলের প্রধান নেতাগণ ছিলেন লালা হর দয়াল, Sohan Singh Bhakna, Kartar Singh Sarabha, এবং রাসবিহারী বসু।
ভবভূষণ মিত্র

ভবভূষণ মিত্র (ছদ্মনাম স্বামী সত্যানন্দ পুরি) (১৮৮১–২৭ জানুয়ারি, ১৯৭০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী যিনি সমাজকর্মী থেকে মুক্তিসংগ্রামী হয়েছিলেন। তার জন্ম ব্রিটিশ ভারতের অধুনা বাংলাদেশের ঝিনাইদহ জেলার বলরামপুরে। পিতা শ্যামাচরণ মিত্র ছিলেন একজন চিন্তাবিদ, বক্তা ও দার্শনিক। ভবভূষণ স্বামী বিবেকানন্দের শিক্ষা দ্বারা ব্যাপকভাবে অনুপ্রাণিত হয়েছিলেন। 
তিনি আলিপুর বোমা মামলায় অভিযুক্ত হলেও মামলা চলাকালীন বেশ কিছুদিন আত্মগোপন করে থাকতে সমর্থ হন। পরে মুম্বাই বন্দরে গ্রেপ্তার হন এবং একটি অতিরিক্ত মামলার রায়ে তার দ্বীপান্তর হয়। পরবর্তীকালে মূলত সন্ন্যাসীর জীবনযাপন করলেও স্বাধীনতা আন্দোলনের বহু কর্মীকে তিনি প্রত্যক্ষ ও পরোক্ষভাবে প্রেরণা যুগিয়েছেন।
ভবভূষণ মিত্রের জন্ম যশোর জেলার বলরামপুরে।
দলগত যৌনকর্ম

দলগত যৌনকর্ম হলো তিন বা ততোধিক ব্যক্তি কর্তৃক একত্রে যৌনকর্ম সংঘটন। সাধারণ জীবনে দলগত যৌনকর্ম বিশেষ জনপ্রিয় না হলেও পর্নচিত্রে প্রায়শঃ দলগত যৌনকর্ম উপজীব্য হিসেবে ব্যবহৃত হয়। এতে একই সঙ্গে প্রদর্শকাম ও দর্শকাম চরিতার্থ হয়ে থাকে। দলগত যৌনকর্মের কল্পনা পুরুষ এবং মহিলা উভয়ের মধ্যে অত্যন্ত সাধারণ।
ইহা সবধরনের লিঙ্গ ও যৌন অভিমুখিতাগত ব্যক্তির মধ্যে হতে পারে। মানুষ ছাড়াও অন্যান্য প্রাণী যেমন: বনবো বানর (bonobo apes) এবং শিম্পাঞ্জিদের (chimpanzee) মধ্যে দলগত যৌনতা প্রতীয়মান।
দলগত যৌনকর্ম সাধারণত গোপনীয়ভাবে যৌন মজলিশ এ বা স্বল্প-প্রকাশ্যে সঙ্গী-বিনিময় সমাবেশ-এ ঘটে থাকে, কিন্তু ম্যাসাজ পার্লার (massage parlor) বা যৌনপল্লী (brothel) বা সেক্স ক্লাবেও ঘটার সম্ভাবনা রাখে। পর্নোগ্রাফিতেও এর ব্যবহার লক্ষ্যণীয়।
নীতিগতভাবে, দুইজনের বেশি মানুষের দ্বারা পরিচালিত যে কোন যৌন আচরণকে "দলগত যৌনকর্ম" হিসাবে উল্লেখ করা যেতে পারে, তবে বিশেষ কাজের বা সমন্বয়কারী মানুষের বর্ণনা করার জন্য বিভিন্ন পরিভাষা ব্যবহার করা হয়। অনেক সুইংগার (swinger) যুক্তি দেন যে, অ-সুইংগারগণ বোধগম্যতার অস্পষ্টতার কারণে পরিভাষাগুলিকে মিশিয়ে ফেলেছেন এবং পরিভাষাগুলির মধ্যে স্বতন্ত্র পার্থক্য আছে — সংখ্যা, অভিপ্রায়, যৌন অভিমুখিতা, এবং জড়িত ব্যক্তিদের পরিচিতি হিসাবে নির্দিষ্ট অর্থে।
পুরুষদের মধ্যে দলগত হস্তমৈথুন, সাধারণত একটি বৃত্ত গঠন করে কিছুটা বসে।
অংশগ্রহণকারী দলের একটি বৃত্তাকার গঠনের মধ্যে একে অপরের সঙ্গে যোনিলেহন বা শিশ্নচোষণ সম্পাদন, প্রতিটি অংশগ্রহণকারীকে একযোগে যুগপৎ মুখমৈথুন গ্রহণ এবং প্রদানের অনুমতি দিয়ে।
বেশিরভাগ লোকই এক ব্যক্তির উপর যৌনকর্ম সম্পাদন করে, পরিবর্তভাবে বা একই সময়ে।
তিনজনের মধ্যে যৌন সম্পর্ক থাকা প্রত্যেক ব্যক্তি, একযোগে নাও হতে পারে। মান্জে এ ত্রয়িস (Ménage à trois) (আক্ষরিকভাবে, "তিনজনের পরিবার") -এর সঙ্গে বিভ্রান্ত হবেন না।
চারজনের মধ্যে যৌনকর্ম সম্পাদন। মান্জে এ কোয়েটার (ménage à quatre) (আক্ষরিকভাবে, "চারজনের পরিবার") -এর সঙ্গে বিভ্রান্ত হবেন না।
যখন একই সময়ে একজন ব্যক্তির যোনি এবং/বা পায়ুদ্বার দুটি লোকের শিশ্ন দ্বারা প্রবিষ্ট বা ভেদিত হয়। এটি সাধারণত যখন একজন পায়ুদ্বারে শিশ্ন প্রবেশ করান এবং অন্যজন যোনিতে ঢোকান, যদিও এটি একই ছিদ্রে দুজনের শিশ্নের যুগপৎ ভেদনকেও নির্দেশ করে।
ক্যাপ্রি সম্রাট তিবিরিয়াসের দ্বারা দলগত যৌনকর্মের অনুশীলনগুলিকে বর্ণনা করার জন্য সুয়েটোনীয়াস দ্বারা ব্যবহৃত শব্দ।
দম্পতিরা কোনও সঙ্গী-বিনিময় বা দম্পতিদের মধ্যে অন্য কোনও প্রধান যৌন কার্যকলাপ ছাড়াই একই কক্ষে পৃথক জোড়ায় যৌন কার্যকলাপে অংশগ্রহণ করেন।
দলগত যৌনকর্মের কল্পনা পুরুষ এবং মহিলা উভয়ের মধ্যে অত্যন্ত সাধারণ। প্রধান গবেষণার মধ্যে, ৫৪ থেকে ৮৮ শতাংশ মানুষেরা অন্যদের যৌনকর্ম করতে দেখার কল্পনা করেন, ৪০ থেকে ৪২% মানুষ, অন্যদের দ্বারা প্রতীয়মান হওয়ার কল্পনা করেন, এবং ৩৯ থেকে ৭২% মানুষ বন্দীত্বের কল্পনা করেন। কিন্সের বিষয়সমূহ দ্বারা যৌন আচরণের অনেক প্রকার বিবৃত হয়েছিল, কিন্তু প্রাতিষ্ঠানিক কিন্সে বিবরণী ওয়েব সাইট কিন্সে-এর অনুসন্ধানের সারসংক্ষেপে তিনজনে মিলে বা দলগতভাবে যৌনকর্মের উল্লেখ করে না।
ইউটিসি−০০:৪৪

ইউটিসি−০০:৪৪ যা ইউটিসি সময় থেকে ০ ঘণ্টা ৪৪ মিনিট পিছিয়ে।
ইউটিসি−০০:৪৪ লাইবেরিয়াতে ১ মে ১৯৭২ সাল পর্যন্ত ব্যবহার হত। এটি মনরোভিয়া মান সময় বা লাইবেরিয় সময় নামে পরিচিত ছিল। সঠিক সময় অঞ্চলটি ছিল জিএমটি-০০:৪৩:০৮ (মনরোভিয়ার দ্রাঘিমাংশের উপর ভিত্তি করে) যেটি ১৯১৯ সালে ১ মার্চ জিএমটি-০০:৪৪ হিসাবে পুনঃনির্ধারণ করা হয়। ১৯৭২ সালে এটি পরিবর্তন করে ইউটিসি করা হয়।
ইউটিসি−০০:২৫:২১

ইউটিসি−০০:২৫:২১ যা ইউটিসি থেকে ০ ঘণ্টা ২৫ মিনিট ১৭ সেকেন্ড পিছিয়ে।
ইউটিসি−০০:২৫:২১ সময়কে আয়ারল্যান্ডে ডাবলিন মান সময় হিসাবে ব্যবহার হত।
ডাবলিন মান সময়টি সংবিধি (সময়ের সংজ্ঞা) আইন ১৯৮০ দ্বারা চালু হয়েছিল, যেটি গ্রীনিচ মান সময়কে গ্রেট ব্রিটেনের আইনসিদ্ধ সময় হিসাবে সংজ্ঞায়িত করে।
১ অক্টোবর, ১৯১৬ সালের ভোর ২:০০ থেকে "সময় (আয়ারল্যান্ড) আইন, ১৯১৬" দ্বারা আয়ারল্যান্ডের সময় হিসেবে ডাবলিন মান সময়কে পরিবর্তন করে গ্রীষ্মকালীন এবং অন্য সময়ের জন্য সমগ্র ব্রিটেনে ব্যবহৃত সময়ে নিয়ে আসা হয়।
ইউটিসি+০২:৩০

ইউটিসি+০২:৩০ইউটিসি থেকে ০২ ঘণ্টা ৩০ মিনিট এগিয়ে। "আইএসও ৮৬০১" হিসাবে এই সময়কে এভাবে লিখা হয় ।
১৯ শতকের শেষের দিকে রাশিয়াতে "মস্কো মান সময়" প্রচলন করা হয়, যেটি আসলে ইউটিসি+০২:৩০। অক্টোবর বিপ্লব-এর পরে সময় অঞ্চল তে পরিবর্তন করা হয়।
ইউটিসি+০৩:৩০

ইউটিসি+০৩:৩০ হল একটি সময় অঞ্চল, যা ইউটিসি থেকে ৩ ঘণ্টা ৩০ মিনিট এগিয়ে। এই সময় শুধু ইরানে ব্যবহার করা হয়, তাই এর আরেকটি নাম ইরান মান সময়।
"প্রধান শহর: তেহরান, মাশহাদ, এসফাহন, তাবরিজ, কারাজ, শিরাজ"
ইউটিসি+০৪:০০

ইউটিসি+০৪:০০ হল একটি সময় অঞ্চল, যা ইউটিসি থেকে ৪ ঘণ্টা এগিয়ে। "আইএসও ৮৬০১" এই সময়কে লিখা হয় এভাবে - । এই সময় ব্যবহার হয়ঃ
পারস্য উপসাগর মান সময় ইউটিসি+০৪:০০ ব্যবহার করে।
ইউটিসি+০৪:৩০

ইউটিসি+০৪:৩০ হল একটি সময় অঞ্চল, যা ইউটিসি থেকে ৪ ঘণ্টা ৩০ মিনিট এগিয়ে। এই সময় শুধু আফগানিস্তানে ব্যবহার করা হয়, তাই এর আরেকটি নাম আফগানিস্তান মান সময়।
"প্রধান শহর: কাবুল, কান্দাহার, হেরাত, মাজার-ই-শরিফ"
আলিপুর বোমা মামলা

আলিপুর বোমা মামলা হচ্ছে ভারতীয় উপমহাদেশের ব্রিটিশ বিরোধী স্বাধীনতা আন্দোলনের একটি গুরুত্বপূর্ণ কোর্টের মামলার বিচার যেটি মে ১৯০৮ থেকে মে ১৯০৯ পর্যন্ত চলেছিলো। এই মামলায় ৩৭ জনের অধিক সন্দেহভাজনকে আলিপুর সেশন কোর্টে বিচার করা হয়, ব্রিটিশ সরকারের পক্ষে বিচার করে পি. সি. বিচক্রফট।
আলিপুর দক্ষিণ ২৪ পরগনা জেলার জেলা-সদর ও কলকাতার দক্ষিণাঞ্চলে অবস্থিত একটি অঞ্চল। ভারতের স্বাধীনতা সংগ্রামের ইতিহাসের সঙ্গেও এই অঞ্চলের যোগ অত্যন্ত গভীর।
৩০ এপ্রিল ১৯০৮-এ মুজাফফরপুর, বিহারে রাত সাড়ে আটটায় ইওরোপিয়ান ক্লাবের সামনে বোমা ছুড়ে তিনজনকে হত্যা করেন ক্ষুদিরাম বসু। সেই ঘটনার পরা এই মামলা শুরু হয়। হত্যার দায়ে অভিযুক্তদের বিচার শুরু হয় ২১ মে ১৯০৮ তারিখে। বিচারক ছিলেন জনৈক ব্রিটিশ পি. সি. বিচক্রফট এবং দুইজন ভারতীয়, লাথুনিপ্রসাদ ও জানকিপ্রসাদ।
৩০ এপ্রিল, মুজাফফরপুর বোমা হামলার ঘটনার পরে ২ মে ৩২ নং মুরারিপুকুরের বাগানবাড়ি তল্লাশি করে পুলিশ বোমার কারখানা আবিষ্কার করে। পরে মামলা শুরু হয় ২১ মে ১৯০৮ তারিখে। ১৯০৯ সালের ৬ মে আলিপুর বোমা মামলার রায় দেওয়া হয়। রায়ে বিচারক বারীন্দ্রকুমার ঘোষ, ও উল্লাসকর দত্তকে মৃত্যুদণ্ড দেন। উপেন্দ্রনাথ বন্দ্যোপাধ্যায়, হেমচন্দ্র কানুনগো, বিভূতিভূষণ সরকার, বীরেন্দ্র সেন, সুধীর কুমার সরকার, ইন্দ্রনাথ নন্দী, অবিনাশচন্দ্র ভট্টাচার্য, শৈলেন্দ্রনাথ বসু, হৃষিকেশ কাঞ্জিলাল, ইন্দুভূষণ রায়ের, দ্বীপান্তর দণ্ড হয়। পরেশ মৌলিক, শিশির ঘোষ, নিরাপদ রায় ১০ বছর দ্বীপান্তর দণ্ড, অশোক নন্দী, বালকৃষ্ণ হরিকোণে, শিশির কুমার সেন ৭ বছর দ্বীপান্তর দণ্ড এবং কৃষ্ণজীবন সান্যাল ১ বছর কারাদণ্ড প্রাপ্ত হন। আপিলে বারীন্দ্রকুমার ঘোষ ও উল্লাসকর দত্তের মৃত্যুদণ্ড রহিত হয় এবং তার বদলে যাবজ্জীবন দ্বীপান্তর দণ্ড হয়। অরবিন্দ ঘোষ মুক্তি পান এবং অনেকের সাজা হ্রাস করা হয়।
আলিপুর বোমা মামলায় অভিযুক্ত বিপ্লবীদের তালিকা।
রাধিকা আপ্টে

রাধিকা আপ্টে (; জন্ম ৭ সেপ্টেম্বর ১৯৮৫) ভারতএর একজন জনপ্রিয় অভিনেত্রী।. রাধিকা হিন্দি, বাংলা, মারাঠি, তেলুগু, তামিল এবং মালায়মাম ভাষার চলচ্চিত্রে অভিনয় করেছেন।
রাধিকা আপ্টে ১৯৮৫ সালের ৭ সেপ্টেম্বর তামিলনাড়ুর ভেলোরেতে জন্মগ্রহণ করেন। তার বাবা-মা দু’জনেই ভেলোরের ক্রিশ্চিয়ান মেডিক্যাল কলেজ এবং হাসপাতালের চিকিৎসক ছিলেন। রাধিকা অত্যন্ত সম্ভ্রান্ত পরিবারের মেয়ে। বাবা-মা দু’জনেই পুণের নাম করা চিকিৎসক। 
রাধিকা নিজেও ভীষণ মেধাবী ছিলেন। পুণের ফার্গুসন কলেজ থেকে অর্থনীতি এবং অঙ্ক নিয়ে স্নাতন হন তিনি।
পুণেতেই তাঁর বেড়ে ওঠা। অভিনয়-এর পাশাপাশি পড়াশোনা এবং নাচেও তিনি সমান পারদর্শী। আট বছর ধরে রোহিণী ভাটের কাছে তিনি কত্থক শিখেছেন।
২০১১ সালে লন্ডনেই তাঁর স্বামী মিউজিসিয়ান বেনেডিক্ট ট্রেলরের সঙ্গে পরিচয়। বেনেডিক্টের সঙ্গে ডিসট্যান্ট রিলেশনশিপে রয়েছেন রাধিকা। ২০১৩ সালে বিয়ে করেন তাঁরা।
নাচের পাশাপাশি ওই সময়ে রাধিকা পুণের থিয়েটার গ্রুপের সঙ্গেও যুক্ত হন। তারপর ফিল্মে যোগ দেওয়ার জন্য মুম্বই পাড়ি দেন তিনি। 
মুম্বইয়ের গোরেগাঁওয়ে একটি থিয়েটার কোম্পানিতে মাত্র আট হাজার টাকা মাইনের বিনিময়ে কাজে যোগ দেন তিনি। গোরেগাঁওয়ের একটি পুরনো বাড়ির ছোট ঘরে পেয়িং গেস্ট থাকতেন। তাঁর সঙ্গে রুম শেয়ার করতেন আরও অনেকেই।
এক বছরের জন্য লন্ডনে গিয়ে কন্টেম্পোরারি ডান্স শেখার সিদ্ধান্ত নেন রাধিকা।
অত্যন্ত পরিশ্রমী রাধিকার লক্ষ্য কিন্তু ছিল উঁচু তারে বাঁধা। আর তাই থিয়েটারের পাশাপাশি ফিল্মে কাজের চেষ্টা চালিয়ে যাচ্ছিলেন। ২০০৯ সালে প্রথম ‘ঘো মালা আসলা হাভা’ নামে একটি মরাঠি কমেডি ফিল্মে সুযোগ পান। তারপর ‘শোর ইন দ্য সিটি’, ‘রক্তচরিত্র’, ‘আই অ্যাম’-এ অভিনয় করেন তিনি।
অন্তহীন , মাঝি , তাছাড়া তিনি সুজয় ঘোষ এর একটি ছোট ডকুমেন্টারী অহল্যা তে অভিনয় করেন।
ইউটিসি+০৫:৪০

ইউটিসি+০৫:৪০ হল একটি সময় অঞ্চল, যা ইউটিসি থেকে ৫ ঘণ্টা ৪০ মিনিট এগিয়ে।
ইউটিসি+০৫:৪০, যেটি ১৯৮৬ সাল পর্যন্ত নেপাল মান সময় হিসেবে ধরা হত, যেটি কাঠমন্ডু মান সময় স্থানাঙ্ক ৮৫°১৯'পুঃ বা ৫:৪১:১৬ হিসাবে ধরা হত।
১৯৮৬ সাল থেকে নেপাল মান সময় ইউটিসি+০৫:৪৫
নিরালম্ব স্বামী

যতীন্দ্রনাথ বন্দ্যোপধ্যায় বা নিরালম্ব স্বামী (১৯ নভেম্বর। ১৮৭৭ - ৫ সেপ্টেম্বর, ১৯৩০) ছিলেন ভারতীয় জাতীয়তাবাদী স্বাধীনতা সংগ্রামী। তিনি অরবিন্দ ঘোষের সাথে সংগ্রামে ছিলেন এবং নাটকীয়ভাবে ১৮৭১ থেকে ১৯১০ সালে অরবিন্দের উত্থান ঘটে।
ভারতী পত্রিকায় তিনি ইতালির বিপ্লব বিষয়ে ধারাবাহিকভাবে লিখতেন। ১৯০৩ সনে যোগেন্দ্র বিদ্যাভূষণের বাড়িতেই তার ললিতচন্দ্র চট্টোপাধ্যায় এবং বাঘা যতীনের সঙ্গে পরিচিত হন।
সার্বজনীন সমন্বিত সময় বিচ্যুতি

সার্বজনীন সমন্বিত সময় বিচ্যুতি ( "ইউটিসি অফ্‌সেট্‌") বা সাসস বিচ্যুতি হচ্ছে সার্বজনীন সমন্বিত সময় (সংক্ষেপে "সাসস") থেকে কোন নিদিষ্ট স্থান ও সময়ের ঘণ্টা ও মিনিটের পার্থক্য। এটি সাধারণত ±[hh]:[mm], ±[hh][mm], বা ±[hh] হিসাবে প্রদর্শিত হয়। তাই, যদি সাসস থেকে ১ ঘণ্টা আগে বলা হয়, তাহলে সাসস বিচ্যুতি হবে "+০১:০০", "+০১০০", বা সহজভাবে "+০১"।
সময় অঞ্চল হচ্ছে একটি ভৌগোলিক অঞ্চল, যেখানে সবাই একই মান সময় বা আদর্শ সময় ব্যবহার করে।
সাসস বিচ্যুতি হচ্ছে সার্বজনীন সমন্বিত সময়ের সঙ্গে নিদিষ্ট সময় যোগ বা বিয়োগ করে স্থানীয় সময় বের করা, হোক সেটা মান সময় বা দিবালোক সংরক্ষণ সময়।
একটি নির্দিষ্ট সময় অঞ্চলের অধিবাসীরা সারা বছর একই মান সময় ব্যবহার করে (যেমন, রাশিয়া বা দক্ষিণ আফ্রিকা)। কখনও কখনও কিছু কিছু সময় অঞ্চল শীতকালে মান সময় এবং গ্রীষ্মকালে দিবালোক সংরক্ষণ সময় ব্যবহার করে।
উত্তর আমেরিকা, ইউরোপ এবং অস্ট্রেলিয়ার অনেক এলাকায় দিবালোক সংরক্ষণ সময় ব্যবহার করা হয়। দিবালোক সংরক্ষণ সময় ব্যবহারের সময় মান সময়ের সঙ্গে ১ ঘণ্টা যোগ করা হয়। দিবালোক সংরক্ষণের সময়, কেন্দ্রীয় ইউরোপীয় সময় কে দ্বারা এবং প্রশান্ত মহাসাগরীয় সময় -কে দ্বারা প্রতিস্থাপিত করা হয়।
লাহুলি স্পিতি ভাষা

লাহুলি-স্পিতি তিব্বতি ভাষা র একটি ছোট অংশ যা ভারতে ব্যবহৃত হয়। এই ভাষাটি প্রতিবেশী লাদাখির তুলনায় আদর্শ তিব্বতি ভাষার বেশি কাছাকাছি। লাদাখি ভাষা জম্মু কাশ্মীর এর উত্তর লাদাখে ব্যবহৃত হয়।
টুরনাড্রে(২০০৫) অনুসারে লাহুল-স্পিতির উপভাষাগুলি হল : 
ভোতি কিন্নরি এবং টুকপা(নেসাং) ও হয়ত যোগ করা যেতে পারে
সতীনাথ মুখোপাধ্যায়

সতীনাথ মুখোপাধ্যায় (৭ জুন ১৯২৩ – ১৩ ডিসেম্বর ১৯৯২) একজন খ্যাতিমান বাঙালি কণ্ঠশিল্পী, গীতিকার ও সঙ্গীত পরিচালক ছিলেন। তিনি আধুনিক বাংলা গান, নজরুল সংগীত ও গজল শিল্পী হিসেবে পরিচিত ছিলেন।
সতীনাথ মুখোপাধ্যায় ১৯২৩ সালে ভারতের লখনউতে জন্মগ্রহণ করেন। তার বাবা তারকদাস মুখোপাধ্যায়। পিতার চাকরিসূত্রে লক্ষ্ণৌতে জন্ম হলেও ছোটবেলাতেই সতীনাথ চলে আসেন হুগলির চুঁচুড়ায়। এখানেই তার বেড়ে ওঠা ও বিএ পর্যন্ত লেখাপড়া সম্পন্ন করেন। এরপর এমএ পড়ার জন্য কলকাতা আসেন।
ছোটবেলা থেকেই সতীনাথ সংগীতানুরাগী ছিলেন ও শাস্ত্রীয় সঙ্গীত, ধ্রুপদ-ধামার-টপ্পা শেখেন। তার ঠাকুরদা রামচন্দ্র বেহালা বাজাতেন ও বাবা তারকদাস গান গাইতেন। তবে কেউ পেশাদারি ছিলেন না।
কলকাতায় এসে পড়া বাদ দিয়ে সতীনাথ চিন্ময় লাহিড়ীর কাছে শাস্ত্রীয় সঙ্গীত চর্চা করেন। কর্মজীবনে যোগদান করেন কলকাতার অ্যাকাউন্টেন্স জেনারেল (এজি বেঙ্গল) এ।
১৯৬৮ সালে সতীনাথ সংগীত শিল্পী উৎপলা সেন এর সাথে বিবাহ বন্ধনে আবদ্ধ হন।
১৯৯২ সালের ১৩ ডিসেম্বর সতীনাথ মুখোপাধ্যায় কলকাতায় পিজি হাসপাতালে বক্ষ ব্যাধিতে আক্রান্ত হয়ে মৃত্যুবরণ করেন।
সূরা নাবা

সূরা আন নাবা‌ (আরবি ভাষায়: النّبا) মুসলমানদের ধর্মীয় গ্রন্থ কুরআনের ৭৮ তম সূরা; এর আয়াত অর্থাৎ বাক্য সংখ্যা ৪০ এবং এর রূকুর সংখ্যা ০২ টি। সূরা আন নাবা মক্কায় অবতীর্ণ হয়েছে।
সূরার দ্বিতীয় আয়াতের عَنِ النَبَاِ الْعَظِيمِ বাক্যাংশের ‘আন নাবা’ শব্দটিকে এর নাম হিসেবে গণ্য করা হয়েছে। আর এটি কেবল নামই নয়, এই সূরার সমগ্র বিষয়বস্তুর শিরোনামও এটিই। কারণ নাবা মানে হচ্ছে কিয়ামত ও আখেরাতের খবর। আর এই সূরায় কিয়ামত ও আখেরাতের খবরের ওপরই সমস্ত আলোচনা কেন্দ্রীভূত করা হয়েছে।
মায়া সীতা

হিন্দু মহাকাব্য রামায়ণের কিছু সংকলনে মায়া সীতা বা ছায়া সীতা (কাব্যের নায়িকা সীতার প্রতিরূপ) নামে এক কাল্পনিক চরিত্রের অবতারণা করা হয়েছে, যাকে লঙ্কাপতি রাক্ষসরাজ রাবণ আসল সীতার স্থলে হরণ করে নিয়ে গিয়েছিল।
মূল রামায়ণের (বাল্মিকী রামায়ণ, খ্রিস্টপূর্ব চতুর্থ থেকে পঞ্চম শতাব্দী) কাহিনী অনুসারে, রাবণ কর্তৃক অপহৃতা সীতাকে তার স্বামী শ্রীরামচন্দ্র (যিনি অযোধ্যার রাজা দশরথের পুত্র ও ভগবান বিষ্ণুর এক অবতার) উদ্ধার করেন। রামায়ণের কিছু অনুবাদ সংস্করণে (যেমন : কূর্মপুরাণ,মহাভারত, বিষ্ণু পুরাণ প্রভৃতি) উল্লিখিত হয় যে, রাবণ কর্তৃক সীতাহরণের পূর্বে অগ্নিদেব সীতার পবিত্রতা রক্ষার উদ্দেশ্যে মায়া সীতা সৃষ্টি করেন এবং আসল সীতাকে অগ্নির ভিতর গোপনে সুরক্ষিত রাখেন।অগ্নি পরীক্ষার সময়ে মানবী সীতা পুনরায় প্রকাশিত হন।
কিছু গ্রন্থের মতে, মায়া সীতা অগ্নিপরীক্ষার মাধ্যমে নষ্ট হয়ে যান; আবার কিছু গ্রন্থ বর্ণনা করে যে, আশীর্বাদ প্রাপ্তির পর তার দ্রৌপদী বা দেবী পদ্মাবতীরূপে পুনর্জন্ম হয়েছিল। কিছু শাস্ত্র অনুসারে, মায়া সীতা পূর্বজন্মে বেদবতী ছিলেন, যাকে রাবণ উৎপীড়ন করার প্রয়াস করেছিল।
দ্বাদশ শতাব্দীতে বৈষ্ণব ভক্তি আন্দোলনের সময়ে (যেমন: তুলসীদাস-এর রামচরিতমানস-এ) "মায়া সীতা" তত্ত্বটি আরও বিস্তারলাভ করে।
স্বামী বিবেকানন্দ (দ্ব্যর্থতা নিরসন)

স্বামী বিবেকানন্দ (১৮৬৩-১৯০২), রামকৃষ্ণ পরমহংসের প্রধান শিষ্য, সন্ন্যাসী, দার্শনিক, লেখক ও সংগীতজ্ঞ।
স্বামী বিবেকানন্দ সম্পর্কে আরও আছে:
আল্ফ ভ্যালেন্টাইন

আলফ্রেড লুইস আল্ফ ভ্যালেন্টাইন (; জন্ম: ২৮ এপ্রিল, ১৯৩০ - মৃত্যু: ১১ মে, ২০০৪) জ্যামাইকার কিংস্টনে জন্মগ্রহণকারী বিখ্যাত ওয়েস্ট ইন্ডিয়ান আন্তর্জাতিক ক্রিকেট তারকা ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৫০ ও ১৯৬০-এর দশকে ওয়েস্ট ইন্ডিজের পক্ষে আন্তর্জাতিক ক্রিকেটে অংশ নিয়েছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেছেন। দলে তিনি মূলতঃ বোলার ছিলেন। বামহাতে ধীরগতিতে বোলিংসহ ডানহাতে নিচেরসারির ব্যাটসম্যান ছিলেন আলফ্রেড ভ্যালেন্টাইন নামে পরিচিত আল্ফ ভ্যালেন্টাইন।
১৯৫০ সালে ওয়েস্ট ইন্ডিজ দল ইংল্যান্ড সফর করে। ঐ সফরে বিখ্যাত ‘থ্রী ডব্লিউ’ নামে খ্যাত ক্লাইড ওয়ালকট, এভারটন উইকস ও ফ্রাঙ্ক ওরেলের ন্যায় বিখ্যাত ব্যাটসম্যান থাকা স্বত্ত্বেও দলে দক্ষ বোলারের অভাব ছিল। ঐ দলে ২০ বছর বয়সী আল্ফ ভ্যালেন্টাইন ও ২১ বছরের সনি রামাদিন - এ দু’জন তরুণ স্পিনারকেও অন্তর্ভুক্ত করা হয়। ঘরোয়া প্রথম-শ্রেণীর ক্রিকেটে মাত্র দুই খেলায় অংশ নিয়ে ৯৫ গড়ে দুই উইকেট পেলেও অধিনায়ক জন গডার্ডের সুপারিশক্রমে সফরের জন্য মনোনীত হন তিনি।
সফরের প্রস্তুতিমূলক খেলায় ল্যাঙ্কাশায়ারের বিপক্ষে ৮/২৬ ও ৫/৪১ পান। এরফলে দল ইনিংস ও ২২০ রানের বিশাল ব্যবধানে জয়ী হয়। ৮ জুন, ১৯৫০ তারিখে ইংল্যান্ডের বিপক্ষে তার টেস্ট অভিষেক ঘটে। ইংল্যান্ডের ইনিংসের প্রথম ৮ উইকেটের সবগুলোই তিনি পান। তন্মধ্যে মধ্যাহ্ন বিরতির পূর্বেই পাঁচটি উইকেট শিকার করেন। ঐ ইনিংসে ৮/১০৪ ও খেলায় ১১/২০৪ পান ১০৬ ওভার খরচায়। টেস্ট ক্রিকেটের ইতিহাসে প্রথম বোলার হিসেবে অভিষেকের প্রথম ইনিংসে ৮ উইকেট লাভের কীর্তিগাথা রচনা করেন তিনি। মাত্র তিনবার এ ঘটনা ঘটেছে। তাস্বত্ত্বেও দল পরাজিত হয়। কিন্তু লর্ডসে অনুষ্ঠিত দ্বিতীয় টেস্টে ওয়েস্ট ইন্ডিজ দল ৩২৬ রানে জয়ী হয়ে রেকর্ড গড়ে। দ্বিতীয় ইনিংসে ওয়ালকটের দায়িত্বশীল অপরাজিত ১৬৮* এবং রামাদিনের ১১/১৫২ ও ভ্যালেন্টাইনের ৭/১২৭ লাভের ফলেই এটি সম্ভব হয়েছে। এছাড়াও এ জয়টি ইংল্যান্ডের বিপক্ষে দলের প্রথম জয় ছিল। তৃতীয় ও চতুর্থ টেস্টে জয়ী হয়ে ওয়েস্ট ইন্ডিজ সিরিজ জয় করে। তৃতীয় টেস্টে ৫ ও চতুর্থ টেস্টে ১০ উইকেট নেন তিনি। তৃতীয় টেস্টে ৯২ ওভার বোলিং করে রেকর্ড গড়েন। সিরিজসহ সফরের বাদ-বাকী খেলাগুলোয় কৃতিত্বপূর্ণ ক্রীড়াশৈলী প্রদর্শন করেন তিনি।
১৯৫১-৫২ মৌসুমে অস্ট্রেলিয়া সফরে পাঁচ টেস্টে ২৪ উইকেট তোলেন। এরপর ১৯৫৩ সালে সফরকারী ভারতের বিপক্ষে ৫ টেস্টের সিরিজে ২৮ উইকেট পান। ১৯৫৪ সালে প্রথম ওয়েস্ট ইন্ডিয়ান হিসেবে মাত্র ১৯ টেস্টে শত উইকেট লাভের মাইলফলক স্পর্শ করেন তিনি। কিন্তু পরবর্তী ২০ টেস্টে তিনি মাত্র ৪৬ উইকেট পান ৪০.৬৩ গড়ে। তাস্বত্ত্বেও পরবর্তী বছরগুলোয় কার্যকরী বোলার হিসেবে ওভারপ্রতি ২.০৬ গড়ে রান দিয়েছেন। অভিষেকে নাটকীয়ভাবে উত্থান হলেও ১৯৫৭ সালের ইংল্যান্ড সফরটি তার জন্য ব্যর্থতার ষোলকলায় পূর্ণ ছিল। ১৮ এপ্রিল, ১৯৬২ তারিখে সর্বশেষ টেস্ট খেলেন ভারতের বিপক্ষে।
১৯৫১ সালের শুরুতে ভ্যালেন্টাইনকে উইজডেন কর্তৃক অন্যতম বর্ষসেরা ক্রিকেটার মনোনীত করা হয়। ১৯৫০ সালের সাফল্যের প্রেক্ষিতে তাকে এ পুরস্কারে ভূষিত করা হয়। তার সাথে অন্য চারজন হচ্ছেন - ওয়েস্ট ইন্ডিজের সনি রামাদিন, এভারটন উইকস, ফ্রাঙ্ক ওরেল এবং ইংল্যান্ডের গডফ্রে ইভান্স।
খেলোয়াড়ী জীবন থেকে অবসর নেয়ার পর জ্যামাইকার জাতীয় দলকে কোচিং করান।
ব্যক্তিগতভাবে তিনি দুইবার বিবাহ করেন। প্রথম স্ত্রী প্রয়াত ‘গুয়েনডলিনের’ গর্ভে চার কন্যা সন্তান ছিল। দ্বিতীয় স্ত্রী ‘জ্যাকুইলিনের’ সাথে ফ্লোরিডায় চলে যান। ২০০৪ সালে ৭৪ বছর বয়সে ফ্লোরিডার অর্ল্যান্ডোতে আল্ফ ভ্যালেন্টাইনের দেহাবসান ঘটে।
পুঞ্চিনেল্লো

পুঞ্চিনেল্লো (বৈজ্ঞানিক নাম: "Zemeros flegyas (Frushstorfer)") এক প্রজাতির ছোট আকারের প্রজাপতি যার শরীর ও ডানা লালচে খয়েরি রঙের। এরা 'রিওডিনিডি' পরিবারের সদস্য।
ভারতে প্রাপ্ত পুঞ্চিনেল্লোর এর উপপ্রজাতি হল-
পুঞ্চিনেল্লোর প্রসারিত অবস্থায় ডানার আকার ৩৫-৪০মিলিমিটার দৈর্ঘ্যের হয়।
সাধারণত এই জাতীয় প্রজাপতিটি হিমালয়ে প্রচুর পরিমাণে দেখা যায়। এছাড়া নেপাল (৭৫০০ ফুট অবধি), মুসৌরি থেকে আসাম, সিকিম (৬৬০০ ফুট অবধি) এবং মায়নামার ও হংকং-এ-ও দেখা যায়।
এই প্রজাপতির নিচের পিঠ, অপরের পিঠের তুলনায় হাঙ্কা লালছে খয়েরী রঙের হয়। দু'পিঠেই অসংখ্য সাদা সাদা ছোট ফুটকি দেখা যায়। ওপর পিঠে লালচে খয়েরি রঙের সাথে একটা বেগুনি ভাব লক্ষ্য করা যায়। নিম্ন হিমালয় অঞ্চলে এদের দেখা মেলে। এরা একটানা অনেকক্ষণ ফুলের ওপর বসে মধু পান করে।
এই শূককীট ও তাদের সমগোত্রীয় কিছু গাছের পাতা যেমন ("Maesa chisia", "Maesa montana", "Maesa indica"). রসালো অংশ আহার করে।
রেবতীচরণ নাগ

রেবতীচরণ নাগ (? - ১৯১৭) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী।
রেবতীচরনের বাড়ি ছিল ত্রিপুরার উপালতায়। কুমিল্লা জেলা স্কুল থেকে প্রথম বিভাগে ম্যাট্রিক পাশ করেন ১৯১৫ সালে। ভাগলপুর কলেজে ভর্তি হন। এই সময়ে গৃহ শিক্ষকতা ও কাশিমবাজার রাজার বৃত্তি নিয়ে লেখাপড়া চালাতেন।
ঢাকা অনুশীলন সমিতির সভ্য ছিলেন। ১৯১৬ সালে ভাগলপুরকে কেন্দ্র করে বিহারে বৈপ্লবিক কাজের উদ্দেশ্যে স্কুল কলেজের কিছু ছাত্র নিয়ে তিনি অনুশীলন সমিতি স্থাপন করেন। ক্রমে অন্যান্য শহরেও সমিতির শাখা স্থাপিত হয়। বাংলা দেশের পলাতক বিপ্লবীদের জন্য একটি গোপন আশ্রয়স্থলও সংগ্রহ করেন। ১৮ অক্টোবর, ১৯১৬ তারিখে গ্রেপ্তার এড়াতে পালিয়ে যান। পলাতক অবস্থায় মৃত্যু। মৃত্যুর কারণ অজ্ঞাত।
সূরা তাকভীর

সূরা আত-তাকভীর‌ (আরবি ভাষায়: التكوير) মুসলমানদের ধর্মীয় গ্রন্থ কুরআনের ৮১ তম সূরা, এর আয়াত অর্থাৎ বাক্য সংখ্যা ২৯; এর রূকু তথা অনুচ্ছেদ ১ টি। সূরা আত-তাকভীর‌ মক্কায় অবতীর্ণ হয়েছে।
আল্লাহ্‌র নামে শুরু করছি, যিনি পরম করুণাময় ও অতি দয়ালু।
১. যখন সূর্য আলোহীন হয়ে যাবে,
২. যখন নক্ষত্র মলিন হয়ে যাবে,
৩. যখন পর্বতমালা অপসারিত হবে,
৪. যখন দশ মাসের গর্ভবতী উদ্গ্রীসমূহ উপেক্ষিত হবে;
৫. যখন বন্য পশুরা একত্রিত হয়ে যাবে,
৬. যখন সমুদ্রকে উত্তাল করে তোলা হবে,
৭. যখন আত্মাসমূহকে যুগল
করা হবে,
৮. যখন জীবন্ত প্রোথিত কন্যাকে জিজ্ঞেস করা হবে,
৯. কি অপরাধে তাকে হত্য করা হল?
১০. যখন আমলনামা খোলা 
হবে,
১১. যখন আকাশের আবরণ অপসারিত হবে,
১২. কি অপরাধে তাকে হত্য করা হল?
১৩.এবং যখন জান্নাত সন্নিকটবর্তী হবে,
১৪. তখন প্রত্যেকেই জেনে নিবে সে কি উপস্থিত করেছে।
১৫. আমি শপথ করি যেসব নক্ষত্রগুলো পশ্চাতে সরে যায়।
১৬. চলমান হয় ও অদৃশ্য হয়,
১৭. শপথ নিশাবসান ও
১৮. অতএব, তোমরা কোথায় যাচ্ছ?
১৯. নিশ্চয় কোরআন সম্মানিত রসূলের আনীত বাণী,
২০. যিনি শক্তিশালী, আরশের মালিকের নিকট মর্যাদাশালী,
২১.সবার মান্যবর, সেখানকার বিশ্বাসভাজন।
"২২."'এবং তোমাদের সাথী পাগল নন।
২৩. তিনি সেই ফেরেশতাকে 
প্রকাশ্য দিগন্তে দেখেছেন।
২৪. তিনি অদৃশ্য বিষয় বলতে কৃপনতা করেন না।
২৫. এটা বিতাড়িত শয়তানের উক্তি নয়।
২৬. প্রভাত আগমন কালের,
২৭. এটা তো কেবল বিশ্বাবাসীদের জন্যে উপদেশ,
২৮. তার জন্যে, যে তোমাদের মধ্যে সোজা চলতে চায়।
২৯. তোমরা আল্লাহ রাব্বুল আলামীনের অভিপ্রায়ের বাইরে অন্য কিছুই ইচ্ছা করতে পারো
এই সূরাটির প্রথম আয়াতের كُوِرَتْ বাক্যাংশ থেকে এই সূরার নামটি গৃহীত হয়েছে। 'তাকভীর' (تَكْوِيْر) হচ্ছে মূল শব্দ; এর অতীতকাল হিসাবে ব্যবহৃত্ হয় 'কুওভিরাত' (كُوِرَتْ) শব্দটি, যার অর্থ গুটিয়ে ফেলা।
মহেশচন্দ্র বড়ুয়া

মহেশচন্দ্র বড়ুয়া (১৯০৮ - জানুয়ারি, ১৯৩৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। ১৯২১ সালে অসহযোগ আন্দোলনে এবং ১৯৩০ সালে আইন অমান্য আন্দোলনে অংশগ্রহণ করেন। গুপ্ত বিপ্লবী দলের সভ্য ছিলেন। ১৯৩৩ সালে বাথুয়া রাজনৈতিক ডাকাতির মামলায় যাবজ্জীবন কারাদণ্ডিত হয়ে আন্দামান সেলুলার জেলে প্রেরিত হন। ১৯৩৬ সালে তাকে রাজশাহী জেলে স্থানান্তরিত করা হয়। সেখানেই মারা যান।
মহেশচন্দ্র বড়ুয়ার জন্ম বাংলাদেশের চট্টগ্রাম জেলার সাতগড়িয়াতে। তার পিতার নাম গৌরকিশোর বড়ুয়া।
অনুরূপচন্দ্র সেন

অনুরূপচন্দ্র সেন (১৮৯৮ - ৪ এপ্রিল ১৯২৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী।
অনুরূপচন্দ্র সেনের জন্ম অবিভক্ত বাংলার (বর্তমানে বাংলাদেশ) চট্টগ্রামের নোয়াপাড়ার এক দরিদ্র পরিবারে। পিতার নাম কমলকুমার সেন। চট্টগ্রাম মাদ্রাসা থেকে ১৯১৮ খ্রিস্টাব্দে ৭৫ শতাংশ নম্বর পেয়ে আই.এ এবং ১৯২০ খ্রিস্টাব্দে বি.এ পাশ করেন । 
অনুরূপচন্দ্র সেন এম.এ. ক্লাসের ছাত্র থাকাকালে বিপ্লবী দলের সভ্য হন।
মাস্টারদা সূর্য সেন ও তিনি দুজনেই চট্টগামের নোয়াপাড়ার বাসিন্দা ছিলেন। তারা ছিলেন পরস্পরের সমবয়েসী বন্ধু। দক্ষিণ চব্বিশ পরগণা জেলার বুড়ুল হাইস্কুলে শিক্ষকতাকালীন নানা সামাজিক কাজে নিজেকে ও ছাত্রদের জড়িয়ে রাখতেন। ছাত্র ছাত্রীরা তার উৎসাহে হাতে লেখা জাতীয়তাবাদী 'সাধনা' পত্রিকা বের করে। অস্ত্র প্রশিক্ষণ, লাঠি খেলা, দেহচর্চা ইত্যাদির গোপন আখড়া গড়ে তুলে স্থানীয় ছাত্র-যুবদের কাছে তিনি হয়ে উঠেছিলেন এক অনুকরণীয় ব্যক্তিত্ব।
১৯১৮ সনে যে পাঁচজনকে নিয়ে চট্টগ্রাম বিপ্লবী দলের কেন্দ্র গঠিত হয় তিনি তার অন্যতম ছিলেন। যদিও তিনি অন্তরালেই থেকে গেছেন ভারতের বৈপ্লবিক আন্দোলনের ইতিহাসে। অপর চারজন হচ্ছেন সূর্য সেন, নগেন সেন (জুলু), অম্বিকা চক্রবর্তী ও চারু বিকাশ দত্ত। চট্টগ্রাম বিপ্লবীদের গোপন সংবিধান তারই রচিত। প্রথমে অসহযোগ আন্দোলনে অংশগ্রহণ করে কারাবরণ করেন। ১৯২২ সালে দলের নির্দেশে চব্বিশ পরগনা জেলার বুড়ুল হাই স্কুলে শিক্ষকতার কাজ নিয়ে এসে সেখানে সমাজসংস্কারমূলক কাজের সঙ্গে সঙ্গে বিপ্লবীদের এক ঘাঁটি তৈরি করেন। সঙ্গে পান প্রিয় ছাত্র প্রভাস রায় ও মুরারীশরণ চক্রবর্তী প্রমুখকে। দক্ষিণেশ্বর বোমা মামলায় ১৯ ডিসেম্বর ১৯২৬ তারিখে গ্রেপ্তার হন বুড়ুল থেকেই। ময়নাগুড়িতে অন্তরীণ থাকাকালে অসুস্থ হয়ে পড়েন। পরে কাশীতে পাঠানো হয়। সেখানে অন্তরীণ থাকা অবস্থায় শ্রীরামকৃষ্ণ অনাথ আশ্রমে মারা যান। দক্ষিণ চব্বিশ পরগণার বুড়ুল হাইস্কুলসহ সমগ্র জনপদ আজও এই মহান বিপ্লবীর স্মৃতিকে শ্রদ্ধার সঙ্গে বাঁচিয়ে রেখেছে। সেখানে গেলে তাঁর মূর্তি, তাঁর নামাঙ্কিত শিক্ষাপ্রতিষ্ঠান আজও দেখতে পাবেন।[৫]
[৫] অগ্নিরূপ অনুরূপ। কৃষ্ণেন্দু দেব। জয়ঢাক প্রকাশন
সান্ত্বনা গুহ

সান্ত্বনা গুহ (৪ ডিসেম্বর, ১৯১০ - ১৯ ডিসেম্বর, ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। তার রচিত রাজনীতি, অর্থনীতি ও জীবনী বিষয়ক রচনাসমূহ ঐ সময়ের বিখ্যাত দৈনিকপত্র ও সাময়িক পত্রিকায় প্রকাশিত হতো। তার "অগ্নিমন্ত্রে নারী" এবং অন্যান্য কয়েকটি গ্রন্থ সরকার বাজেয়াপ্ত করে। ১৯৩১ সালের এপ্রিল মাসে তিনি কলকাতায় গ্রেপ্তার হন। ১৯৩২ সালে হিজলি বন্দি শিবিরে থাকাকালে ২১ দিন অনশন করেন। ঐ সময় তাকে রাজশাহী জেলে সরিয়ে আনা হয়। জেলের মধ্যে অত্যাচারের ফলে তিনি মারা যান।
সান্ত্বনা গুহের জন্ম আসামের ধূপগুড়িতে। শান্তিনিকেতনে শিক্ষাগ্রহণ করেন। প্রবেশিকা পরীক্ষায় উত্তীর্ণ হয়ে ছাত্রাবস্থায় সাহিত্যে মন দেন। রাজনীতিতেও সমান উৎসাহ ছিলো।
ইউটিসি−০৫:০০

ইউটিসি−০৫:০০ হল একটি সময় অঞ্চল, যা ইউটিসি থেকে ৫ ঘণ্টা পিছিয়ে।
উত্তর আমেরিকায়, পূর্বাঞ্চলীয় সময় অঞ্চলে মান সময় হিসাবে পালিত হয় এবং কেন্দ্রীয় সময় অঞ্চলে বাকি আট মাসে এটি মানা হয়। পশ্চিম ক্যারিবীয় অঞ্চলে সারা বছর এই সময় মান হয়।
সূরা ইনফিতার

সূরা আল-ইনফিতার‌ (আরবি ভাষায়: الانفطار‎) মুসলমানদের ধর্মীয় গ্রন্থ কুরআনের ৮২ তম সূরা, এর আয়াত অর্থাৎ বাক্য সংখ্যা ১৯; তবে এতে কোন রূকু তথা অনুচ্ছেদ নেই। সূরা আল-ইনফিতার‌ মক্কায় অবতীর্ণ হয়েছে।
এই সূরাটির প্রথম আয়াতের اِ نْفَطَرَتْ বাক্যাংশ থেকে এই সূরার নামটি গৃহীত হয়েছে; অর্থাৎ, যে সূরাটিতে نفطار (‘ইনফিতার‌’) শব্দটি রয়েছে এটি সেই সূরা।
এই সূরা আর সূরা আত্‌ তাকভীর এর বিষয়বস্তুর মধ্যে গভীর ভাবে মিল খূঁজে পাওয়া যায়।
এ থেকে বোঝা যায়, এই সূরা দুটি প্রায় একই সময়ে নাযিল হয়েছে...। 
সুতরাং এটি মক্কা মু'আয্‌যামার প্রথম যুগের নাযিল হওয়া সূরাগুলোর অন্তরভূক্ত।
এর বিষয়বস্তু হচ্ছে আখিরাত। মুসনাদে আহমাদ, তিরমিযী, ইবনুল মন্‌যার,তাবারানী হাকিম ও ইবনে মারদুইয়ায়, হযরত আব্দুল্লাহ ইবনে উমর এর একটি বর্ণনা উদ্ধৃত হয়েছে।
তাতে রসূলুল্লাহ বলেছেনঃ 
"যে ব্যক্তি কিয়ামতের দিনটি নিজের চোখে দেখতে চায়, সে যেন সূরা তাকভীর, সূরা ইনফিতার ও সূরা ইনশিকাক পড়ে নেয়।
পরম করুণাময় ও অসীম দয়ালু আল্লাহর নামে
১. যখন আকাশ ফেটে যাবে,
২. যখন নক্ষত্রসমূহ ঝরে পড়বে,
৩. যখন সমুদ্রকে উত্তাল করে তোলা হবে,
৪. এবং যখন কবরসমূহ উম্মোচিত হবে,
৫. তখন প্রত্যেকে জেনে নিবে সে কি অগ্রে প্রেরণ করেছে এবং কি পশ্চাতে ছেড়ে এসেছে।
৬. হে মানুষ, কিসে তোমাকে তোমার মহামহিম পালনকর্তা সম্পর্কে বিভ্রান্ত করল?
৭. যিনি তোমাকে সৃষ্টি করেছেন, অতঃপর তোমাকে সুবিন্যস্ত করেছেন এবং সুষম করেছেন।
৮. যিনি তোমাকে তাঁর ইচ্ছামত আকৃতিতে গঠন করেছেন।৯. কখনও বিভ্রান্ত হয়ো না; বরং তোমরা দান-প্রতিদানকে মিথ্যা মনে কর।
১০. অবশ্যই তোমাদের উপর 
তত্ত্বাবধায়ক নিযুক্ত আছে।
১১. সম্মানিত আমল লেখকবৃন্দ।
১২. তারা জানে যা তোমরা কর।
১৩. সৎকর্মশীলগণ থাকবে জান্নাতে।
১৪. তারা বিচার দিবসে তথায় প্রবেশ করবে।
১৫. তারা বিচার দিবসে তথায় প্রবেশ করবে।
১৬. তারা সেখান থেকে পৃথক হবে 
১৭. আপনি জানেন, বিচার দিবস কি?
১৮. আতঃপর আপনি জানেন, বিচার দিবস কি?
১৯. যেদিন কেউ কারও কোন উপকার করতে পারবে না এবং সেদিন সব কর্তৃত্ব
সুরেন্দ্রনাথ ঠাকুর

সুরেন্দ্রনাথ ঠাকুর (২৬ জুলাই ১৮৭২ - ৩ মে ১৯৪০) ছিলেন অনুবাদক ও লেখক। তিনি রবীন্দ্রনাথ ঠাকুরের বেশ কয়েকটি রচনা ইংরেজিতে অনুবাদ করার জন্য বিশেষভাবে উল্লেখযোগ্য। তিনি ঠাকুর পরিবারের সদস্য সত্যেন্দ্রনাথ ঠাকুরের সন্তান ছিলেন। ১৯০২ সালে ব্যারিস্টার পি. মিত্রের সভাপতিত্বে বৈপ্লবিক অনুশীলন সমিতি নামে যে গোপন সমিতি গড়ে উঠে, তিনি ছিলেন তার সক্রিয় সদস্য এবং কোষাধ্যক্ষ।
সন্তোষচন্দ্র গঙ্গোপাধ্যায়

সন্তোষচন্দ্র গঙ্গোপাধ্যায় (? - ১৭ অক্টোবর, ১৯৩৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। ব্রিটিশ শাসনের বিরুদ্ধে বিপ্লবী কার্যকলাপে অংশগ্রহণ করায় বিনা বিচারে রাজস্থানের দেউলি বন্দীশিবিরে তাকে আটক রাখা হয়। সেখানকার নির্মম ব্যবহারে তিনি গলায় ফাঁসি দিয়ে আত্মহত্যা করেন। সন্তোষচন্দ্র গঙ্গোপাধ্যায়ের জন্ম বিক্রমপুরের বজ্রযোগিনী গ্রামে।